NORAKSTS

|  |  |
| --- | --- |
| 21.03.2024. | Nr.4/7 |

###### PROJEKTA “ATBALSTS PRIVĀTĀ PIRMSSKOLAS IZGLĪTĪBAS PAKALPOJUMA IEGĀDEI” IESNIEGUMA IESNIEGŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.1. “Izglītība mūža garumā un konkurētspēja tirgū" īstenošanai iekļauto investīciju projekta ideju Nr.1.1.1. “Bērnu pieskatīšanas pakalpojumi Jelgavas valstspilsētā” un Centrālās finanšu un līgumu aģentūras izsludināto atklātu projektu iesniegumu atlasi Eiropas Savienības kohēzijas politikas programmas 2021.–2027.gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi”(turpmāk – 4.3.6.6. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Atbalsts privātā pirmsskolas izglītības pakalpojuma iegādei” (turpmāk – Projekts) iesniegumu 4.3.6.6. pasākuma projektu iesniegumu atlases ietvaros. Projekta kopējās izmaksas plānotas 3 906 144,00 *euro* (trīs miljoni deviņi simti seši tūkstoši viens simts četrdesmit četri *euro* un 00 centi), no tām 3 000 000,00 *euro* (trīs miljoni *euro* un 00 centi)ir Eiropas Sociālā fonda Plus finansējums un 906 144,00 *euro* (deviņi simti seši tūkstoši viens simts četrdesmit četri *euro* un 00 centi) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam:
   1. 2024. gada budžetā paredzēt finansējumu 110 376,60 *euro* (viens simts desmit tūkstoši trīs simti septiņdesmit seši *euro*, 00 centi) apmērā Projekta īstenošanai nepieciešamā līdzfinansējuma un priekšfinansējuma nodrošināšanai;
   2. 2025. gada budžetā paredzēt finansējumu 286 941,00 *euro* (divi simti astoņdesmit seši tūkstoši deviņi simti četrdesmit viens *euro*, 60 centi) apmērā Projekta īstenošanai nepieciešamā līdzfinansējuma nodrošināšanai;
   3. 2026. gada budžetā paredzēt finansējumu 175 744, 80 *euro* (viens simts septiņdesmit pieci tūkstoši septiņi simti četrdesmit četri *euro*, 80 centi) apmērā Projekta īstenošanai nepieciešamā līdzfinansējuma un priekšfinansējuma nodrošināšanai;
   4. 2027. gada budžetā paredzēt finansējumu 333 081,60 *euro* (trīs simti trīsdesmit trīs tūkstoši astoņdesmit viens *euro*, 60 centi) apmērā Projekta īstenošanai nepieciešamā līdzfinansējuma nodrošināšanai
3. Pilnvarot Jelgavas valstspilsētas pašvaldības izpilddirektori veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 21. martā